สอบถามคุณหน่อยค่ะ ปกติกินยาคุมแบบ 28 เม็ด แล้วพอดีลืมซื้อแผงใหม่เลยตัดสินใจไม่กินต่อ หลังจากหยุดยาไป 2 วัน มีเพศสัมพันธ์แบบหลั่งใน มีโอกาสตั้งครรภ์ไหมคะ?
สวัสดีครับการรับประทานยาคุมกำเนิดแบบแผงจำเป็นต้องรับประทานอย่างต่อเนื่องทุกวัน ถึงจะได้ระดับยาฮอร์โมนเพศหญิงที่มีฤทธิ์คุมกำเนิดเพียงพอครับ ดังนั้น การขาดยาไปนานถึง 2 วัน ย่อมทำให้ไม่มีผลการคุมกำเนิดแล้ว ด้วยเหตุนี้ หากมีเพศสัมพันธ์โดยไม่ป้องกัน ก็ย่อมมีโอกาสตั้งครรภ์ครับ ในกรณีที่ไม่ใช้ยาคุมกำเนิด ก็ควรเลือกใช้วิธีป้องกันด้วยวิธีอื่น เช่น การใช้ถุงยางอนามัย เป็นต้นครับเนื่องจากมีโอกาสตั้งครรภ์ จึงขอแนะนำให้สังเกตประจำเดือนในรอบต่อไป หากประจำเดือนมาช้า ก็ควรตรวจการตั้งครรภ์ดูเพื่อความแน่ใจครับ